ΑΝΑΚΟΊΝΩΣΗ ΤΗΣ ΕΠΙΤΡΟΠΉΣ - ΕΥΡΩΠΑΪΚΟ ΤΑΜΕΙΟ ΑΝΑΠΤΥΞΗΣ (ΕΤΑ) - Εκτίμηση των αναγκαίων συνεισφορών για την κάλυψη των εξόδων του οικονομικού έτους 2002 και πρόβλεψη αποφάσεων και πληρωμών για το 2003, 2004, 2005 και 2006

ΕΥΡΩΠΑΪΚΟ ΤΑΜΕΙΟ ΑΝΑΠΤΥΞΗΣ

(ΕΤΑ)

Εκτίμηση των αναγκαίων συνεισφορών

για την κάλυψη των εξόδων του οικονομικού έτους 2002

και πρόβλεψη αποφάσεων και πληρωμών για το 2003, 2004, 2005 και 2006

ΠΡΟΕΙΔΟΠΟΙΗΣΗ

Το άρθρο 6 των εσωτερικών συμφωνιών σχετικά με τη χρηματοδότηση και τη διαχείριση του 7ου και 8ου ΕΤΑ αντίστοιχα, προβλέπει, μεταξύ άλλων, ότι η Επιτροπή:

- ανακοινώνει στο Συμβούλιο την κατάσταση των πληρωμών που προβλέπεται για το επόμενο οικονομικό έτος (2002) καθώς και το χρονοδιάγραμμα των προσκλήσεων για συνεισφορά, λαμβάνοντας υπόψη τις προβλέψεις της ΕΤΕ για τις πράξεις τις οποίες διαχειρίζεται.

- επισυνάπτει στις ετήσιες προβλέψεις για τις συνεισφορές, τις προβλέψεις της για τις δαπάνες για καθένα από τα τέσσερα έτη που έπονται του έτους κατά το οποίο έγινε η πρόσκληση για συνεισφορά (από το 2003 έως το 2006).

1. Εισαγωγη

Σύμφωνα με τους κανόνες που καθορίστηκαν στις εσωτερικές συμφωνίες του 7ου και 8ου ΕΤΑ, η Επιτροπή συντάσσει κάθε έτος την παρούσα ανακοίνωση σκοπός της οποίας είναι να παρουσιάσει τη δημοσιονομική κατάσταση των ΕΤΑ για το τρέχον έτος (2001) και την εκτίμηση των δαπανών για το επόμενο έτος (2002). Η εκτίμηση αυτή χρησιμεύει στον καθορισμό του ποσού που υπολογίζεται για τις προσκλήσεις για συνεισφορά των κρατών μελών στα ΕΤΑ για το έτος 2002. Το παρόν έγγραφο παρουσιάζει επίσης τις προβλέψεις για τις δαπάνες για τα επόμενα τέσσερα έτη (2003/2006).

2. Κατασταση του ΕΤΑ για το οικονομικο ετος 2001 (αποφασεις και πληρωμες)

2.1. Αποφάσεις

Στις 30 Σεπτεμβρίου 2001, το ποσό των αποφάσεων εκτός Stabex, ανερχόταν σε 613 εκατ.EUR. Η πρόβλεψη του εγγράφου «χρηματοοικονομικές πληροφορίες για τα ΕΤΑ» του περασμένου Ιουνίου προέβλεπε το ποσό των 2000 εκατ. EUR για το σύνολο του έτους. Σύμφωνα με τις προβλέψεις που αναθεωρήθηκαν τον Οκτώβριο του 2001 και ύστερα από σύγκριση δυο περιπτώσεων, μιας αισιόδοξης και μιας απαισιόδοξης, λογικά θα ήταν δυνατόν να αναμένεται στις 31-12-2001 ποσό αποφάσεων 1.600 εκατ. EUR, δηλαδή αρνητική διαφορά 400 εκατ. EUR, σε σχέση με τις αρχικές προβλέψεις (προβλέψεις που υλοποιήθηκαν κατά 80%).

Οι λόγοι στους οποίους οφείλεται αυτή η διαφορά ποικίλλουν:

- Η πλειονότητα των χωρών που παρουσιάζουν τις καλύτερες επιδόσεις θα έχουν σύντομα εξαντλήσει τους πόρους του 8ου ΕΤΑ και οι χώρες που διαθέτουν ακόμη πόρους συχνά αντιμετωπίζουν δυσκολίες στην επεξεργασία σχεδίων.

- Η φάση προγραμματισμού του 9ου ΕΤΑ, στην οποία συμμετέχουν σε σημαντικό βαθμό αντιπροσωπείες της Επιτροπής, έχει μεγαλύτερη διάρκεια από την προβλεπόμενη.

- Αντίθετα με τα προηγούμενα έτη, τα στοιχεία που αφορούν την εκτέλεση στις 30 Σεπτεμβρίου 2001 (τόσο αναφορικά με τις αποφάσεις όσο και αναφορικά με τις πληρωμές), που περιλαμβάνονται στο παρόν έγγραφο, δεν συνεκτιμούν παρά τις οριστικές αποφάσεις (και πληρωμές), εξαιρώντας τις αποφάσεις (και πληρωμές) που τελούν υπό εκτέλεση, το επίπεδο των οποίων στις 30/09 ήταν 563 εκατ. EUR όσον αφορά τις αποφάσεις).

- Μια συνήθως άνιση κατανομή των αποφάσεων στη διάρκεια του έτους: στους τελευταίους μήνες του έτους σημειώνεται πάντοτε σημαντική αύξηση στο επίπεδο των αποφάσεων.

- Η πείρα δείχνει ότι σημειώνεται σημαντική πτώση στο επίπεδο των αποφάσεων κατά τη φάση προγραμματισμού ενός ΕΤΑ, όπως συμβαίνει σήμερα, π.χ., με το 9ο ΕΤΑ.

- Οι υπηρεσίες τις Επιτροπής αναδιοργανώθηκαν στην αρχή του έτους (ίδρυση του EuropeAid - Office de Coopιration).

Η καθαρή μείωση που σημειώθηκε σε σχέση με τα προηγούμενα έτη εγγράφεται στον κύκλο εξέλιξης των διαδοχικών ΕΤΑ, όπως φαίνεται από τα διαγράμματα του παραρτήματος 1. Η κατάσταση αυτή θα αντιστραφεί όταν τεθεί σε ισχύ το 9ο ΕΤΑ.

2.2. Πληρωμές

Όσον αφορά τις πληρωμές, η κατάσταση των τρεχουσών δαπανών του ΕΤΑ, εκτός Stabex, για το έτος 2001 στις 30 Σεπτεμβρίου 2001 (περίπου 891εκατ. EUR) είναι σύμφωνη με την πρόβλεψη που ανακοινώθηκε τον Ιούνιο του 2001 στο έγγραφο « Χρηματοοικονομικές πληροφορίες σχετικά με τα Ευρωπαϊκά Ταμεία Ανάπτυξης ». Πράγματι, με βάση τα δεδομένα ως την ημερομηνία αυτή, φαίνεται ότι ο όγκος των τρεχουσών δαπανών του οικονομικού έτους 2001 θα ανέλθει σε περίπου 1636 εκατ. EUR, ποσό που πλησιάζει τις προβλέψεις που αναθεωρήθηκαν τον Ιούνιο που έθεταν ως στόχο πληρωμές 1.683 εκατ. EUR, ποσό που αντιστοιχεί σε καθυστέρηση περίπου 3% σε σχέση με τις αρχικές προβλέψεις. Ωστόσο η ανάλυση του κάθε μέσου δείχνει ότι υφίστανται διαφορές μεταξύ της προγραμματισμένης και της μη προγραμματισμένης βοήθειας. Πράγματι, ενώ ο τομέας της προγραμματισμένης βοήθειας απέχει πολύ από την αρχική πρόβλεψη, η καθυστέρηση αυτή αντισταθμίζεται σε μεγάλο βαθμό από τη σημειωθείσα επίδοση που είναι πολύ καλύτερη από ό,τι είχε αρχικά προβλεφθεί για το σύνολο των μέσων μη προγραμματισμένης βοήθειας, καθώς αναμένονται έως το τέλος του έτους σημαντικές σχετικές εκταμιεύσεις.

2.3. STABEX

Πριν από τη λήξη ισχύος της συμφωνίας Lome IV (α), έληξε η ισχύς του Stabex. Καθώς δεν μπορεί να ληφθεί καμιά απόφαση σχετικά με το μέσο αυτό από την 1η Ιανουαρίου 2001, οι αποφάσεις έφτασαν σε μηδενικό επίπεδο για το έτος 2001. Αντίθετα, πραγματοποιούνται ακόμη σχετικές πληρωμές, για την κάλυψη αποφάσεων που έχουν ληφθεί πριν από την ημερομηνία αυτή. Το επίπεδο των πληρωμών αυτών έφτανε τα 278 εκατ. EUR στις 30 Σεπτεμβρίου 2001, ήτοι σε επίπεδο υλοποίησης 88% της πρόβλεψης (317 εκατ. EUR). Λόγω της επίδοσης αυτής σε αυτό το σημείο του έτους και λόγω σημαντικών προβλέψεων εκταμίευσης που αναμένονται πριν από το τέλος του έτους, η πρόβλεψη της 31-12-01 ανήλθε σε 352 MEUR. Η αυξημένη αυτή πρόβλεψη του μέσου Stabex επιβεβαιώνει την καλή επίδοση που αναμένεται για το σύνολο των μέσων μη προγραμματισμένης βοήθειας (πρβλ. σημείο 2.2).

Εκτιμήσεις εκτέλεσης για το οικονομικό έτος 2001

>ΘΕΣΗ ΠIΝΑΚΑ>

3. Προβλεπομενη ταμειακη κατασταση στισ 31-12-2001

3.1. Προβλεπόμενη ταμειακή κατάσταση στις 31-12-2001 : Τρέχουσες δαπάνες (λογαριασμός τρεχουσών δαπανών ΕΤΑ)

Η ταμειακή κατάσταση για τις τρέχουσες συναλλαγές στις 31-12-2001 αναμένεται να ανέλθει σε 260,44 εκατ. EUR. Για την εκτίμηση της προόδου που έχει σημειωθεί όσον αφορά τη μείωση των διαθέσιμων τραπεζικών υπολοίπων, πρέπει να συγκριθεί το εν λόγω προβλεπόμενο υπόλοιπο με τα υπόλοιπα προηγούμενων ετών :

- 473,00 εκατ. EUR στα τέλη του 1995, 297,81 εκατ. EUR στα τέλη του 1996, 330,55 εκατ. EUR στα τέλη του 1997, 306,57 εκατ. EUR στα τέλη του 1998, 140,84 εκατ. EUR στα τέλη του 1999, 783,51 εκατ. EUR στα τέλη του 2000,

Το ασυνήθιστα υψηλό ταμειακό επίπεδο στα τέλη του έτους 2000 οφείλεται :

- στο χαμηλότερο του προβλεπόμενου επίπεδο τρεχουσών δαπανών για το σύνολο του οικονομικού έτους 2000.

- στο γεγονός ότι οι πληρωμές βάσει του «μέσου διαρθρωτικής προσαρμογής», ύψους 130 εκατ. ευρώ, που προβλεπόταν να υλοποιηθούν μόλις πριν το κλείσιμο του οικονομικού έτους 2000, δεν μπόρεσαν να υλοποιηθούν παρά στις αρχές του Ιανουαρίου 2001. κατά συνέπεια καταλογίζονται στο οικονομικό έτος 2001.

- στη μεταφορά που πραγματοποιήθηκε κατά τη διάρκεια του 2000 από τον λογαριασμό Stabex προς τον τρέχοντα λογαριασμό του ΕΤΑ, ποσού 350 εκατ. ευρώ, με σκοπό να χρηματοδοτηθεί η πρωτοβουλία HIPC. Η μεταφορά αυτή πραγματοποιήθηκε τον Αύγουστο 2000, όταν το επίπεδο του ταμειακού διαθεσίμου για τρέχουσες δαπάνες του ΕΤΑ ήταν ιδιαίτερα χαμηλό, με σκοπό να αποφευχθεί κάθε επίπτωση στην χρηματοδότηση της πρωτοβουλίας HIPC όσον αφορά τις προσκλήσεις για καταβολή συνεισφοράς και με την πρόθεση να διευθετηθεί μεταγενέστερα η ενέργεια. Αυτή η ρύθμιση είχε πλέον πραγματοποιηθεί: πράγματι, οι μεταφορές 221 εκατ.EUR από τον λογαριασμό Stabex στο λογαριασμό ΕΤΑ που προβλέπονταν για τα δύο πρώτα τρίμηνα του 2001 ανεστάλησαν : αυτά τα δύο ποσά συμπεριλαμβάνονται στον παρακάτω πίνακα μόνον για υπενθύμιση και δεν λαμβάνονται υπόψη στα σύνολα. Αυτά τα 350 εκατ. ευρώ συμπληρώνουν τη μεταφορά των 220 εκατ. ευρώ από το λογαριασμό Stabex προς τον λογαριασμό των τρεχουσών δαπανών η οποία πραγματοποιήθηκε κατά την τελευταία πρόσκληση καταβολής συνεισφορών το 2000.

Αν αφαιρεθεί το ασυνήθιστα υψηλό ταμειακό υπόλοιπο στα τέλη του 2000, το προβλεπόμενο επίπεδο για τα τέλη του 2001 επιβεβαιώνει τη φθίνουσα τάση που επιδιώκεται από τις υπηρεσίες της Επιτροπής.

Προβλεπόμενη ταμειακή κατάσταση στις 31-12-2001: τρέχουσες δαπάνες

>ΘΕΣΗ ΠIΝΑΚΑ>

3.2. Προβλεπόμενη ταμειακή κατάσταση: Δαπάνες STABEX

Η ανάλυση του ταμειακού υπολοίπου Stabex δεν μπορεί να υπαχθεί στην ίδια λογική, στο βαθμό που ο λογαριασμός Stabex τροφοδοτείται με διαφορετικούς τρόπους (τα ποσά και οι προθεσμίες ορίζονται στο δημοσιονομικό κανονισμό που εφαρμόζεται στην 4η σύμβαση ΑΚΕ/ΕΚ). Σχετικά με το θέμα αυτό, πρέπει να υπογραμμιστεί ότι μετά την έναρξη ισχύος του 8ου ΕΤΑ, όλα τα κονδύλια σχετικά με τα πέντε έτη εφαρμογής του συστήματος (1995/1999) ζητήθηκαν σύμφωνα με τις λεπτομέρειες εφαρμογής που ορίζονται στον δημοσιονομικό κανονισμό, ενώ τα τελευταία που ζητήθηκαν ήταν κατά το έτος 2000.

Με το τέλος της Λομέ IV α, η ισχύς του μέσου Stabex φθάνει στο τέλος της, εφόσον δεν ανανεωθεί με την παρούσα μορφή του στη νέα συμφωνία εταιρικής σχέσης. Γι' αυτό το λόγο στο τέλος Σεπτεμβρίου 2000 ελήφθη κοινή απόφαση ΑΚΕ/ΕΚ σχετικά με τη σύσταση αποθεματικού για τη χρηματοδότηση αποφάσεων στα πλαίσια του Stabex και του Sysmin κατά την περίοδο από τις 2 Αυγούστου έως τις 31 Δεκεμβρίου 2000. η απόφαση αυτή προβλέπει επίσης τη μεταφορά του υπολοίπου, ύψους 1.105.672.002 EUR, από το λογαριασμό του Stabex στον ειδικό λογαριασμό του ΕΤΑ. Η μεταφορά αυτή θα πραγματοποιηθεί σταδιακά, έως την 31η Δεκεμβρίου 2001. Συνεπάγεται επίσης τη διευθέτηση των πιστώσεων που έχουν συσταθεί από ορισμένα κράτη μέλη πριν από αυτή την προθεσμία. Έτσι, κατά τη διάρκεια του 2000, 570 εκατ. EUR μεταφέρθηκαν από το λογαριασμό Stabex στο λογαριασμό τρεχουσών δαπανών του ΕΤΑ. και η μεταφορά αυτή συνεχίστηκε το 2001, με 333 εκατ. EUR που μεταφέρθηκαν στο σύνολο του έτους. Σύμφωνα με τον παρακάτω πίνακα, το σύνολο των κινήσεων αυτών και των δαπανών του μέσου αναμένεται να οδηγήσουν το ταμειακό επίπεδο του λογαριασμού Stabex σε 619 εκατ.EUR στα τέλη Δεκεμβρίου 2001. Το ποσό αυτό θα μεταφερθεί στο λογαριασμό τρεχουσών δαπανών του ΕΤΑ κατά το κλείσιμο του οικονομικού έτους 2001, αφού αφαιρεθούν 250 εκατ.EUR που θα χρησιμεύσουν ως αποθεματικό για επιστροφές που πρέπει να αποδοθούν σε χώρες με τις οποίες έχει ανασταλεί η συνεργασία (Σουδάν και Τόγκο), ήτοι 369 εκατ. EUR.

>ΘΕΣΗ ΠIΝΑΚΑ>

4. Εκτιμήσεις για το 2002 (αποφάσεις και πληρωμές)

Δεδομένου ότι το 6ο ΕΤΑ δεν έχει κλείσει, τα σχετικά ποσά εξατομικεύονται.

Στο πλαίσιο του 7ου ΕΤΑ, όσον αφορά τις αποφάσεις, οι προβλέψεις αφορούν αποκλειστικά την προγραμματιζόμενη βοήθεια (ΕΕΠ & ΠΕΠ) έναντι ποσού 70 εκατ. EUR, δεδομένου ότι τα κονδύλια για τα άλλα μέσα έχουν εξαντληθεί. Με 350 εκατ. EUR, οι πληρωμές για το 7ο ΕΤΑ μειώνονται από έτος σε έτος ώστε να αποτελούν πλέον μόνον 15 % του συνόλου των προβλεπόμενων για το 2002 πληρωμών (2.345 εκατ. EUR). Θα αφορούν μόνον τις δαπάνες στο πλαίσιο των ενδεικτικών προγραμμάτων.

Στο πλαίσιο του 8ου ΕΤΑ, οι αποφάσεις αναμένεται να ανέλθουν σε 2.030 εκατ. EUR το 2002, αριθμός που συμπεριλαμβάνει τις αποφάσεις για τα ταμεία μεταφοράς του συνολικού αποθεματικού του 8ου ΕΤΑ στο 9ο ΕΤΑ (1185 εκατ. EUR, εκ των οποίων 415 εκατ. EUR για τις μακροοικονομικές ενισχύσεις).

Όσον αφορά τις πληρωμές, αναμένεται να ανέλθουν σε 1.965 εκατ. EUR, 600 για την προγραμματισμένη βοήθεια και 400 εκατ. EUR για πληρωμές για τα ταμεία μεταφοράς του συνολικού αποθεματικού του 8ου ΕΤΑ στο 9ο ΕΤΑ (εκ των οποίων 300 εκατ. EUR, για τις μακροοικονομικές ενισχύσεις).

Όσο για το μέσο Stabex, έχει ήδη φθάσει στη λήξη της ισχύος του. Συνεπώς, δεν υπάρχει πλέον απόφαση ούτε πληρωμές που να καταλογίζονται σε αυτό. Το αποθεματικό ύψους 250 εκατ. EUR (πρβλ. το προαναφερόμενο σημείο 3.2), δεν θα εκταμιευθεί το 2002.

Στο σύνολο των ΕΤΑ, το συνολικό ποσό των προς λήψη αποφάσεων ανέρχεται σε 2.100 εκατ. EUR. όσον αφορά τις πληρωμές, το επίπεδο για το επόμενο έτος αναμένεται να κυμανθεί στα 2.345 εκατ. EUR.

>ΘΕΣΗ ΠIΝΑΚΑ>

Η εξέλιξη των εκταμιεύσεων από το 1991 παρατίθεται στη συνέχεια. Ο πίνακας αυτός δείχνει καθαρά την ανάκαμψη του ρυθμού των πληρωμών που άρχισε το 1998 χάρη στην έναρξη ισχύος του 8ου ΕΤΑ και που προβλέπεται να συνεχιστεί το 2002.

>ΘΕΣΗ ΠIΝΑΚΑ>

5. Πρόσκληση για συνεισφορά για το 2002 (στρογγυλευμένα ποσά)

Για την αντιμετώπιση των τρεχουσών δαπανών του οικονομικού έτους 2002 και για τη διατήρηση ενός λογικού ταμειακού επιπέδου, η πρόσκληση για συνεισφορά πρέπει να οριστεί σε 2.000 εκατ. EUR (κλίμακα 7ου ΕΤΑ, κλίμακα 8ου ΕΤΑ), ποσό στο οποίο θα προστεθούν 369 εκατ.EUR από τη μεταφορά των υπολοίπων του Stabex στα τέλη του οικονομικού έτους 2001 (πρβλ. σημείο 3.2).

Με βάση την προβλεπόμενη ταμειακή ροή των δαπανών και λαμβάνοντας υπόψη την επιθυμία των κρατών μελών για περικοπή των διαθέσιμων χρηματοδοτικών ποσών, που είναι απαραίτητα ωστόσο, η Επιτροπή προτείνει, για τις τρέχουσες δαπάνες, τις εξής τέσσερις διαδοχικές δόσεις:

- 500 εκατ. EUR στις 20 Ιανουαρίου 2002 (σύνολο επί του 7ου ΕΤΑ).

- 500 εκατ. EUR την 1η Απριλίου 2002 (σύνολο επί του 7ου ΕΤΑ).

- 500 εκατ. EUR την 1η Ιουλίου 2002 (281 εκατ. EUR επί του 7ου ΕΤΑ και 219 εκατ. EUR επί του 8ου ΕΤΑ)

- 500 εκατ. EUR την 1η Νοεμβρίου 2002 (σύνολο επί του 8ου ΕΤΑ).

Στις 30 Σεπτεμβρίου 2001, απομένει να ζητηθεί από τα κράτη μέλη το ποσό των 1.281 εκατ. EUR επί του κονδυλίου του 7ου ΕΤΑ. Εφόσον η τελευταία πρόσκληση για συνεισφορά το 2001, που προβλέπεται για την 1η Νοεμβρίου 2001, φθάσει στο μηδέν, το σύνολο του ποσού αυτού θα ζητηθεί για τις τρεις πρώτες δόσεις του έτους 2002, καθώς το κονδύλιο του 8ου ΕΤΑ θα έχει ξεκινήσει κατά την τρίτη πρόσκληση του 2002.

Ως συνήθως, αυτές οι δόσεις θα μπορούν να προσαρμοστούν κατά τη διάρκεια κάθε τριμηνιαίας πρόσκλησης για συνεισφορά ώστε να λαμβάνονται υπόψη οι πραγματικές ανάγκες. Εξάλλου, για μια εντατικότερη εκτέλεση του προϋπολογισμού, η Ευρωπαϊκή Επιτροπή μπορεί να προσφύγει στο άρθρο 6 της εσωτερικής συμφωνίας για να προσαρμόσει τους χρηματοδοτικούς πόρους στις ανάγκες.

Προβλεπόμενη ταμειακή κατάσταση στις 31/12/2002 Τρέχουσες δαπάνες

>ΘΕΣΗ ΠIΝΑΚΑ>

Ο πίνακας της πρόσκλησης για συνεισφορά που αφορά τις τρέχουσες δαπάνες (κλίμακα 7ου και 8ου ΕΤΑ) παρατίθεται στο σημείο 7.

6. Προβλέψεις των δαπανών του ΕΤΑ απο το 2003 έως το 2006

Οι προβλέψεις των δαπανών του ΕΤΑ για τα οικονομικά έτη από το 2003 έως το 2006 αποτελούν απλώς κατά προσέγγιση εκτίμηση του όγκου των δαπανών σε συνάρτηση με το ρυθμό που παρατηρήθηκε κατά τα προηγούμενα έτη.

Προβλέψεις αποφάσεων και πληρωμών για το ΕΤΑ

Έτη 2003 έως 2006

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

Παράρτημα 1

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΓΡΑΦΗΚΟ>